
Faanyagok biológiai tartósságának növelése, nano-rendszerek segítségével

Kulcsszavak: faagyag, nano-rendszerek, gombaállósági vizsgálat
Dolgozatom alapjainak kutatását már egyetemi tanulmányaim felénél megkezdtem. A kutatás megfelelő elvégzéséhez szükség volt a megfelelő próbatestek kiválasztására. Három csoportot alakítottam ki, a kezelt, a kontroll és a kimosódási vizsgálathoz használt próbatesteknek. Bükk és erdeifenyő kezelése történt meg, különböző koncentrációjú ezüst kolloid, réz-oxid, cink-borát és réz-borát oldattal. A kisebb koncentrációk elérése, desztillált vizes hígítással érhetők el. Fontos volt a próbatestek tömegének feljegyzése, minden egyes fázisban.
A gombaállósági vizsgálat elvégzéséhez a próbatesteket lombikban található táptalajra helyeztük. A megfelelő sterilizálás érdekébe Autoclav készülékbe helyeztük a Kolle-lombikokat.
A gombaállósági vizsgálat elkészítéséhez, vörös, illetve fehér korhasztógombát használtam. Az előre elkészített táptalajt, ezekkel oltottuk be, oltófülkében, hogy megfelelő steril környezetet érjük el. Egy-két hétig inkubátorszekrénybe helyeztük a lombikokat, majd ezt követte a próbatestek gombára helyezése. Minden lombikba 3 db próbatest került. Egy kezelt, egy kimosódással vizsgált, valamint egy kontrol. A lombikokat ezután 16 hétre visszahelyeztük az inkubátorszekrénybe.
Bak és Németh 2018-ben elkezdett kutatásának folytatása volt a cél, némi változtatással, miszerint az ezüst-kolloid és a réz-oxid oldatok esetében koncentráció növelésével, a réz-borát és cink-borát esetében szilícium aerogéles fixálásával szerettük volna ezt elérni. Ezüst kolloid, vizsgálata során kapott eredmény meglepő, mivel már az előzetes kísérletek alkalmával, a fehérkorhasztógombával szemben, nagyon ellenállónak bizonyult, így azzal kapcsolatban nem folyt további vizsgálat, azonban a vörös korhasztógombával szemben sem akkor, sem most nem bizonyult ellenállónak.
A réz-oxid, koncentrációjának növelésével, teljes mértékben megkaptuk a várt eredményt, miszerint, mindkét alkalmazott korhasztógomba ellen eredményesnek bizonyult. További két alkalmazott anyag, esetében történt meg a szilícium-aerogléles fixálás. A réz-borát esetében, ugyan jóval nagyobb ellenállást tudtunk elérni, de még ez sem felelt meg a 3%-os maximális határnak. Cink-borát nano-szuszpenzió, minden esetben hatásosnak bizonyult a 2%-os koncentrációnál. Így az a következtetés vonható le, hogy a szilíciumos fixálás jobb eredményeket is hozhat. A szilícium aerogéles utókezelést alkalmazva a nanorészecskék fixálására a legtöbb esetben jobb eredményt szolgáltatott a fixálás nélküli vizsgálatoknál.



